Gironella explica els fets del 1714 amb un espectacle modernitzat i més dinàmic - Regió7 :: El Diari de la Catalunya Central\nGironella explica els fets del 1714 amb un espectacle modernitzat i més dinàmic\nLa nova direcció de "L'Onze de Setembre i Gironella" manté intacte l'argument però fa canvis escènics que doten l'obra de més ritme\ndani peronagironella 12.09.2015 | 00:00\nInstant de la guerra entre catalans i francesos helena molinos\nBarqueta pel riu Llobregat durant un instant de la funció\nL´espectacle s´inicia amb Gironella entre flames\nQuadre plàstic amb els soldats a tocar del riu Llobregat\nFotografia de grup al final de l´espectacle, a les roques del Pont Vell\nUn grup de voluntaris de Gironella marxa cap a Barcelona per evitar la caiguda de la capital el 1714\nL'expectació era present entre els assistents a la representació d'enguany de l'espectacle L'Onze de Setembre i Gironella. La vila berguedana ha apostat en la quinzena edició d'aquesta representació històrica dels fets del 1714 per iniciar una nova etapa amb un canvi en la direcció. Tot i que els assistents a les roques del Pont Vell dijous a la nit van comprovar que la història i els protagonistes no havien canviat respecte de l'any passat, sí que van notar diferències en la posada en escena. I és que, principalment, Maria Casellas i Joan Rigat, els nous directors de l'espectacle en substitució de Jordi Vallbona, han treballat per dotar l'obra de més dinamisme.\nPuntualment, a les 10 de la nit, l'alcalde de la vila, David Font, feia acte de presència al pont que travessa el Llobregat per donar la benvinguda als espectadors. Minuts més tard s'iniciava l'espectacle amb la intriga dels presents per saber què hi trobarien de nou, després dels anuncis fets en els darrers dies. La primera sorpresa de la nit va ser l'aparició de tres actors vestits de negre a escena. La direcció ha decidit deixar de banda la veu en off que introduïa les escenes amb un context històric i l'ha substituïda per tres narradors que apareixien i desapareixien entre les ombres per situar els espectadors.\nL'obra relata els tràgics fets que es van viure a Catalunya durant el final de la guerra de Successió, que van culminar l'11 de setembre de 1714 amb la caiguda de Barcelona. Entremig, s'hi barreja una història fictícia ambientada a Gironella i un retorn al passat per recordar un altre moment clau en la història catalana: la guerra dels Segadors de 1640. Una altra de les propostes de la nova direcció ha estat la de fer un únic viatge en el temps i no més d'un. Un flash-back que viuen els protagonistes i que es porta a escena perquè els espectadors segueixin la història. A més, per situar en cada moment la localització tant temporal com geogràfica del que estava passant, un projector reflectia a la paret del pont l'any i el lloc on transcorria l'acció.\nProtagonistes i argument s'han mantingut fidels al text original que Jordi Vallbona i La Gresca van impulsar el 2001. No obstant això, l'espectacle va transcórrer d'una manera molt més àgil en la funció de dijous, sense talls entre escena i escena. La nova direcció ha mantingut els moments més destacats de l'obra: la marxa de voluntaris de Gironella cap a Barcelona, la festa de la taverna, la guerra els dos bàndols, la caiguda de Barcelona i l'escena del fossar de les Moreres. Però n'ha tret alguns i d'altres els ha modificat per fer-los més lleugers. També s'han mantingut el centenar de col·laboradors que fan possible el projecte.\nEl final, malauradament, no es pot canviar. Els catalans van tornar a perdre, un any més, i els quadres plàstics -aquest cop amb la veu de narradors amb presència física entre els actors- van recordar, com ja es feia fins ara, com va canviar Catalunya i els drets dels catalans amb la instauració del decret de Nova Planta promulgat per Felip V.\nEn poc més d'una hora (gairebé la meitat del que durava la funció fins aquest any), els espectadors es van nodrir, un cop més, de la història que any rere any s'explica a Gironella. El seu alcalde, però, espera que sigui la darrera funció amb una Catalunya oprimida i s'iniciï una nova etapa de l'espectacle coincidint amb la construcció d'un nou país.\nEl consistori ha anunciat que la representació patirà un canvi substancial de cara a l'edició del 2016. Després d'un any de transició es treballarà partint de zero per presentar una nova proposta d'aquesta recreació històrica.


Comencen les ReTrobades: Escola Valenciana plantarà més d’un milió de llavors arreu del País Valencià - Escola Valenciana\nComencen les ReTrobades: Escola Valenciana plantarà més d’un milió de llavors arreu del País Valencià\nLa primera ReTrobada presencial ha tingut lloc a Agres, el Comtat\nEl municipi d’Agres, al Comtat, ha sigut testimoni de la primera de les ReTrobades 2021 ‘Llavors de Futur’ que organitza enguany Escola Valenciana i les diferents coordinadores que formen part de la Federació d’Associacions per la Llengua.\nLa Coordinadora Alcoià i Comtat pel valencià i CRA ‘Mariola-Benicadell’ format pels municipis d’Alfafara, Agres i Gaianes han organitzat la ReTrobada de l’Alcoià i el Comtat, celebrada aquest matí 7 de maig al centre escolar d’Agres.\nEn primer lloc, Maria Garcia Pascual, regidora de l’Ajuntament d’Agres; Azoraida Martínez i Carbonell, directora i del CRA Mariola-Benicadell, Elionor Ortolà, vicepresidenta d’Escola Valenciana; Hèctor Càmara, director del Secretariat de Llengües de la Universitat d’Alacant; i Juan Bautista Bellod Ramos i Mila Llorens Pascual, en representació de l’ STEPV han donat una volta pel municipi. Tot seguit, les xiquetes i xiquets s’han desplaçat a l’hortet de l’escola, on han plantat les llavors repartides per Escola Valenciana i la xiqueta més major de l’alumnat ha explicat el que significa per a la seua classe acollir les ReTrobades. Per últim, tota la xicalla s’ha traslladat a l’Assut d’Agres, on ha tingut lloc una representació teatral a càrrec de la Diputació d’Alacant.\nEscola Valenciana reparteix més d’un milió de llavors\nAmb el lema ‘Llavors de Futur’, Escola Valenciana ha repartit més d’un milió de llavors entre escoles d’arreu del País Valencià. Concretament, s’han repartit llavors de timó, camamil·la, orenga, herba-sana, sajolida, sàlvia, hisop, alfàbega, garrofer, cantauesso i espígol.\nAquestes llavors “representen el paper que tenim cadascuna i cadascú de nosaltres en el futur del valencià”, una herència rebuda que “simbolitza el llegat que hem rebut de futures com Empar Navarro”, mestra republicana valenciana a qui Escola Valenciana dedica aquestes ReTrobades.\nEscola Valenciana fa un símil entre la nostra llengua i les llavors, “I teniu el deure de regar-les, d’estimar-les i de fer-les créixer. Quan plantem aquesta llavor, germina el futur de la nostra llengua. Un futur que no creix de forma aïllada, sinó en comunitat.”\nAquestes llavors s’han repartit amb la col·laboració del Centre d’Educació Ambiental de la Comunitat Valenciana, depenent de la Conselleria d’Agricultura, Desenvolupament Rural, Emergència Climàtica i Transició Ecològica.\nLes ReTrobades continuaran recorrent les comarques valencianes durant els mesos de maig i juny. Després d’Agres, el dia 12 de maig visitaran Mutxamel, on tindrà lloc la ReTrobada de Secundària i Batxillerat, que es convertirà en un homenatge al gramàtic i narrador Enric Valor, després que el consistori haja retirat el carrer dedicat a l’escriptor.\nPublicat a Escola Valenciana, Notícies, ReTrobades


Una cookie es un pequeño fichero que se descarga en su terminal (ya sea un ordenador, teléfono inteligente o tableta) cuando accede a una página web o utiliza una aplicación y que permite al titular de la página almacenar o recuperar información sobre aspectos de su navegación. Desde CONTRACTA, Obres i Tecnología de la Edificació, S.L. (en adelante, CONTRACTA) queremos ofrecerle la información necesaria sobre las cookies utilizadas en el sitio web, para que usted tenga plena capacidad de decisión sobre el uso de estas y con respecto a la protección de su privacidad.\nA nivell general, es poden utilitzar galetes amb la finalitat de possibilitar, personalitzar i analitzar la navegació, millorant la qualitat dels serveis oferts. Les galetes utilitzades es classifiquen en diverses categories, si bé una galeta pot estar inclosa en més d’una categoria:\nCookies de sessió: són cookies temporals que no s’emmagatzemen al seu terminal, sinó que desapareixen quan finalitza la sessió de navegació.\nCookies persistents: són aquelles que permeten que les dades romanguin al seu terminal i puguin ser tractades més enllà de la finalització de la sessió.\nCookies pròpies: són aquelles que s’envien al seu terminal des del lloc web, si bé algunes són proporcionades per l’eina Google Analytics.\nCookies de tercera part: són cookies que s’envien al seu terminal des d’un domini que no és gestionat per la pròpia web, sinó per una altra entitat que tracta les dades obtingudes a través de les cookies.\nCookies tècniques: són cookies que possibiliten la navegació a través del lloc web i la utilització de les seves opcions o serveis, com ara les que permeten controlar el trànsit i la comunicació de dades, identificar la sessió, accedir a àrees d’accés restringit o utilitzar elements de seguretat durant la navegació.\nCookies de personalització: són aquelles, que us permeten accedir al lloc web amb algunes característiques predefinides en funció de criteris com l’idioma, el tipus de navegador o la configuració regional des d’on accedeix al servei.\nCookies analítiques: són cookies utilitzades per al seguiment i anàlisi del comportament dels usuaris. Aquest tipus de galetes ens permet mesurar l’activitat al lloc web a través d’informació agregada o de caràcter estadístic sobre els hàbits de navegació. En cas d’utilitzar aquest tipus de cookies analítiques, aquestes són proporcionades per l’eina Google Analytics. Podeu obtenir més informació sobre Google Analytics al següent enllaç. En cas de voler desactivar-les, també podeu fer-ho instal·lant aquest connector.\nA continuació es detallen les galetes utilitzades en la web:\n3.Qui utilitza les cookies?\nLa informació que es recull a través de les cookies descarregades des del domini gestionat per CONTRACTA és utilitzada per CONTRACTA i per Google Inc., en tant que prestadors dels serveis d’anàlisi. Altres tercers com YouTube accedeixen a la informació recollida per les cookies gestionades des dels seus dominis. Per a més informació es recomana accedir als enllaços facilitats a aquest efecte.\n4. Com podeu gestionar les cookies?\nQuan l’usuari accedeix per primera vegada al lloc web, és informat de l’existència de cookies i de la present Política de Cookies. Posteriorment, l’usuari pot consultar aquesta Política des de l’enllaç habilitat a aquest efecte. Si volgués retirar en qualsevol moment el seu consentiment en relació amb les cookies del lloc web, haureu d’eliminar les cookies emmagatzemades al vostre terminal. No obstant això, us informem que, si impedeix la instal·lació o elimina les cookies, algunes funcionalitats, serveis i continguts del lloc web poden veure’s afectats. Els navegadors d’Internet permeten visualitzar, desactivar, restringir, bloquejar o eliminar les galetes.\n• Per a més informació sobre Internet Explorer podeu consultar el suport de Microsoft o l’Ajuda del navegador.\n• Per a més informació sobre Firefox podeu consultar el suport de Mozilla o l’Ajuda del navegador.\n• Per a més informació sobre Chrome podeu consultar el suport de Google o l’Ajuda del navegador.\n• Per a més informació sobre Safari podeu consultar el suport d’Apple o l’Ajuda del navegador.\n• Per a més informació sobre Edge podeu consultar el suport de Microsoft o l’Ajuda del navegador.\n• Per a més informació sobre Opera podeu consultar el suport d’Opera o l’Ajuda del navegador.\nAixí mateix, us informem que alguns navegadors permeten activar un mode privat o incògnit de navegació en virtut del qual les cookies s’instal·len al terminal, però s’eliminen de manera automàtica quan finalitza la sessió de navegació.


El jazz: entre l’espontaneïtat i la sofisticació, per Ricard Gili | Centre Cívic Casa Golferichs\nHome Notícies El jazz: entre l’espontaneïtat i la sofisticació, per Ricard Gili\nUn article de la Fundació Catalana de Jazz Clàssic, de la mà del gran Ricard Gili, trompetista reconegut arreu del país, director de la Big Bang la Locomotora Negra i professor del centre.\nEn aquesta ocasió fa un recorregut pels canvis en la creació de la música jazz a través de les diferents dècades, prenent com a fil la paulatina pèrdua d’espontaneïtat vers un increment de la sofisticació.\nEn els seus inicis, el jazz era fet per i per a afroamericans. A poc a poc, però va calar en els gustos de la població blanca, que hi va aplicar la teoria musical.\nLa societat americana blanca entenia el jazz d’una altra manera i els músics van haver de començar a lidiar amb aquesta combinació de tendències; d’una banda, no perdre l’espontaneïtat que li és pròpia i de l’altra, la sofisticació formal dels músics formats a escola.\nPer a saber més sobre aquest article: El-Jazz-espontaneitat-sofisticacio


PyroLife en Català – PyroLife\nHome PyroLife en Català\nEl Projecte PyroLife\nPyroLife és un projecte de formació per a investigadors i investigadores predoctorals que busca entendre millor els incendis forestals en el seu context global. PyroLife uneix països històricament propensos als incendis forestals amb països que són nous en aquest fenomen i ho fa formant 15 estudiants de doctorat de diverses disciplines.\nLa visió de PyroLife és que la societat europea, en el seu conjunt, té l’oportunitat d’entendre millor els incendis forestals i necessita aprendre a conviure amb el foc.\nAquest projecte s’enmarca en el programa d’excel·lència Marie Skłodowska-Curie del programa HORIZON 2020.\nXarxa d’investigadores en formació PyroLife a Catalunya\nLa xarxa d’investigadors en formació de PyroLife compta amb les següents investigadores predoctorals (Early Stage Researcher, en anglès) a Catalunya. Amb l’objectiu d’analitzar la perspectiva social dels incendis forestals, les tres investigadores busquen co-crear una recerca amb comunitats propenses a ser afectades pels incendis forestals. Te les presentem a continuació:\nParticipació d’entitats implicades\nLa Kathleen, investigadora francesa-estatunidenca, desenvolupa la seva recerca a la Fundació Pau Costa. El seu estudi es centra en com fomentar una participació activa, per part de la població i de les entitats del territori, en la gestió del risc d’incendis forestals i de l’adaptació socioecològica en la gestió integral del foc, des d’un enfoc transdisciplinar i participatiu.\nCol·labora en aquesta investigació!\nDescarrega’t aquí informació més detallada.\nLa comunicació comunitària en incendis forestals\nL’Isabeau, investigadora neerlandesa-espanyola, explora com fomentar una transformació socioecològica amb comunitats que viuen en llocs amb gran risc d’incendis forestals. Per a això, analitza el paper de la comunicació comunitària entorn dels incendis forestals, des d’un enfoc participatiu i inclusiu. L’Isabeau desenvolupa el seu doctorat a la Universitat Oberta de Catalunya\nDesplegar el potencial d’innovació social per als territoris mediterranis resilients davant els incendis forestals\nLa Carmen és investigadora de l’Institut Forestal Europeu (EFI). En la seva investigació, explora com la innovació social contribueix a la resiliència socio-ecològica davant els incendis forestals en l’àmbit Mediterrani. Per a això, li interessen tots aquells elements com la governança i les relacions socials, l’acció col·lectiva, la capacitat d’aprenentatge i la percepció del risc.


Programa de Centres Ecoambientals: d’abril 2018\nMuntatges pel Dia Mundial del Medi Ambient\nS'atraca el Dia Mundial del Medi Ambient, el pròxim 5 de juny, i des de la xarxa estatal d'escoles sostenibles, ESenRED, de la qual formam part, ens conviden a participar en una acció conjunta per tal de compartir accions que es duen a terme als diferents centres educatius.\nEl 2015, dirigents de tot el món, representants de l'ONU i entitats de la societat civil, amb la participació activa de la UNESCO, adoptaren 17 Objectius de Desenvolupament Sostenible (ODS), que constitueixen una agenda ambiciosa i universal per a la sostenibilitat. Vegeu\nEn el marc conceptual d'aquests objectius, us proposam fer un muntatge en relació a alguna de les accions que heu duit a terme, amb una imatge de l'acció, el títol de l'acció i un lema, i la imatge i la meta concreta de l'ODS dins del qual s'emmarca la vostra acció.\nSi voleu participar, teniu fins el 15 de maig per enviar una diapositiva en format powerpoint (ppt), libreofficeimage (odt) o pdf amb una mida que no excedeixi els 800 Kb, als correus electrònics esenred21@gmail.com i programacentresecoambientals@gmail.com.\nEls muntatges es publicaran als blogs d'ESenRED i del Programa de Centres Ecoambientals.\nAquest seria un exemple:\nEtiquetas: Efemèrides, Esdeveniments, ESenRED, Participació ciutadana


Pauet i els Nòmades: i si un fos un arbre...?\ni si un fos un arbre...?\nHuí, a l'escola, ens hem preguntat: - si tu fores un arbre... quin arbre series?... A principi de curs, mentre arriba el dia que podem començar amb normalitat, superada la síndrome post-vacacional (ai, senyor... amb els nassos plens d'aromes de Venècia, Malta, Verona i Milà... quin estiu més genial, tu... jejejje) cal fer propostes d'activitats interessants mentre arriben tots els llibres, quaderns i ferramentes d'aprendre i ensenyar.\nI la proposta era "calfar-se un poc el cap"... Els xicons i xicones n'han gaudit molt i s'han destrellatat amb l'exercici d'imaginació... Un que és menudet ha respost sense pensar: jo?... un bonsai!!! i ens hem pixat de riure, la veritat...\nAmb l'ajut de les preguntes assenyades i amb bona intenció... hem tret profit de tot això... Ha eixit a converça la desastrosa imatge de les muntanyes nostres en flames encara fa pocs dies... La Valldigna, Barxeta, Bocairent, Ontinyent... El calvari de Bocairent en flames, a mi personalment, em féu bategar l'ànima... i he recordat un pensament de Joanet: "mira-ho be, amic... que tal vegada ja no ho veuràs igual"... (referint-se als boscos de la Valldigna la primavera passada)...\nI quin arbre seria jo?... Encara no he respost aquesta pregunta... Em pega voltes al cap... com els helicòpters dels serveis d'extinció la setmana passada...\nHo preguntarè als bons amics... igual m'ajuden a respondre... però no hi ha pressa. Segur que algun dia puc saber si fos un arbre... ¿quin arbre seria?...\nDe moment sé que sóc viu, que em córre sàvia bona i nova, que paga la pena arrelar i anar creixent, conéixer i descobrir... Ja li posarem nom a aquest arbre...\n...roure, xiprer, olivera, gal·ler, sabina, xop, álber, lledoner...\nPublicat per Pauet a 11:13\nJo potser seria una olivera, perque es l'unic arbre que he treballat i es molt d'aci. Pero quan siga gran vull ser una alzina, perque fa bona terra al seu voltant.\nAssociació Rentonar ha dit...\nEn la meua opinió, amic meu, sense atrevir-me a asseverar-ho, eres un taronger.\nArbre arrelat a la nostra terra, amb abundant collita de fruits grans, sucosos i dolços en hivern; i a la primavera, amb la florida, un intens olor a tarongina (com aquell dia inoblidable a la Valldigna, que nomenes).\nHan segut moltes les idees portades avant i fetes realitat que han eixit d’ eixe cabet loco i generós que tens, i espere que l’aroma dels teus fets, quede flotant en l’aire del xicotet territori que compartim.\nJa se que les taronges no son la teua fruita favorita, però...\n16 de setembre de 2010 a les 12:08\nXe, Joan, home... entre les teues paraules plenes d'afecte, les del Xavi i en Quim (que diu que ell vol ser un OM - és a dir, un HOME, NI MÉS NI MENYS-) heu aconseguit emocionar-me... Que no sabeu que estic en una edat molt difícil i tinc manca de "carinyo"? jejjejje... En sèrio, tu... gràcies... Ahí anem creixent, ens rega aigua clara...\n17 de setembre de 2010 a les 13:19


Els artefactes que han mobilitzat l'armada fins a Badalona eren pilars de formigó\nNomés n'han allunyat un mar endins i l'han detonat per descartar que es tractés d'explosius\nBarcelonaL'alarma que va donar ahir divendres un bussejador per la presència d'uns possibles projectils a les aigües de Badalona ha quedat, finalment, en un ensurt. Els artefactes, que han comportat el desplaçament d'un vaixell de l'armada fins a Badalona, han resultat ser cinc pilars de formigó. Així ho han confirmat fonts de la Guàrdia Civil després que els militars hagin fet una petita detonació a 25 metres de la platja per comprovar-ho. La zona de la platja ja s'ha reobert al públic: s'han retirat les tanques i la bandera vermella que hi onejava també s'ha canviat per una de verda. Al cap de deu minuts, els primers banyistes ja ocupaven l'aigua.\nEls membres de l'armada han confirmat que no hi havia cap artefacte de guerra ni explosius al mar poc després de dos quarts i mig de quatre. A l'observar les cinc pilones, els experts només han tingut sospites amb una, i han decidit fer una petita detonació a pocs metres de la platja que ha resultat imperceptible des de la sorra. Practicada aquesta prova, ràpidament s'han adonat que no es tractava de cap explosiu i s'han retirat de la zona. Per tant, els plans que havia anunciat al matí el tinent naval de la Guàrdia Civil de la unitat de busseig de Cadis i que passaven per endur-se els objectes sospitosos mar endins per detonar-los no s'han dut a terme.\nLa previsió era que, quan els operatius acabessin de muntar l'equipament, una embarcació es dirigís cap a l'artefacte per fer una inspecció visual, agafés el suposat projectil i se l'endugués mar endins per estudiar-lo i, en cas que hagués calgut, detonar-lo en una zona segura.\nEn paral·lel a la incursió de l'armada, aquest migdia també s'han trobat els diferents cossos de la Guàrdia Civil, Serveis Marítims, Mossos d'Esquadra, Policia Local, SEM, Adif i Renfe perquè, en un principi, es creia que l'anàlisi i la retirada de l'artefacte localitzat a la platja del Cristall de Badalona podrien obligar a afectar el servei ferroviari. En l'operació per analitzar els objectes sospitosos, però, finalment no ha calgut tampoc tancar el trànsit ferroviari.\nL'alerta d'un banyista\nAquest cop va ser un banyista qui divendres al matí va alertar de la presència de l'objecte submergit a uns 15 metres de la costa. El submarinista també va trobar fragments de pilars de formigó. L'ajuntament creu, i així ho apunta la troballa dels militars, que podrien provenir d'alguna estructura antiga que es va abocar al mar.\nQuan van rebre l'avís, la Guàrdia Civil i la policia local de Badalona van acordonar una part de la platja i van prohibir el bany amb bandera vermella.\nsuccessos explosius Badalona platja


Marina – Cada dia més Feliç!!\nEm dic Marina Arbat-Bofill, tinc 28 anys i fa molt temps (per no dir tota la vida) que em dedico a ser una mica més feliç cada dia.\nEls que em coneixeu sabreu que sóc optimista, bastant parladora i bastant riallera… hi ha qui em descriu com “la Marina que sempre riu”, al poble sempre em deien que era de les més simpàtiques (jo contestava fent broma dient “si no ets ni la guapa ni la intel·ligent… ets la simpàtica”),… Si fins i tot el meu xicot em va dir que una de les coses que més li agraden de mi és que “el faig riure” i que “sóc divertida” (és bo oi? hahaha).\nSi no em coneixeu us he de dir que normalment faig aquesta cara:\nEl cas és que crec que sóc una persona bastant feliç, i molta gent ho nota i té ganes d’estar amb mi perquè diuen que els faig riure, els animo o simplement desprenc bon rotllo… no ho sé! A més, sempre m’ha agradat el tema de la comunicació, l’optimisme,… i una mica totes les relacions científiques, socials, sociològiques que ho envolten. Fa anys que vaig mirant vídeos, documentals, llegint llibres, llegint articles…\nLa idea del bloc s’anirà perfilant, però intentaré agafar reculls de consells/vídeos/llibres que poden ser propis o d’altres llocs web que cer que ens poden servir o que m’hagin servit. Explicaré vivències personals, històries inventades, i donaré idees… no ho sé… a veure com surt!\nCom sempre s’accepten suggeriments, col·laboracions i crítiques.\nEspero que llegint cada un d’aquests posts sigueu una mica més feliços!\nA Facebook: Marina Arbat Bofill (https://www.facebook.com/marina1985)\nA Twitter: @marina_arbat\nA happier: Marina Arbat-Bofill\ne-mail de contacte: caracolasubmarina@gmail.com


Marfil arranca el 4 d’agost - Diari de Santa Coloma\nMarfil arranca el 4 d’agost\n06/07/2014 – En aquesta data quedarà inaugurada la pretemporada del conjunt colomenc, un mes abans de la disputa de la fase final de la Copa Catalunya.\nLa tornada a la feina de Marfil es produirà en menys de 30 dies. Després d’una aturada més que merescuda, els jugadors de Xavi Passarrius reprendran la seva activitat normal a principis d’agost.\nEl dia 4 es duran a terme les proves d’esforç, les analítiques i la resta de controls mèdics pertinents per certificar que tots els futbolistes estan en bones condicions per començar a entrenar-se amb normalitat.\nFins al dia 9 d’agost, Marfil s’entrenarà en doble sessió, i el 11 el conjunt colomenc es desplaçarà fins a Vielha per dur a terme una concentració de pretemporada que durarà un total de cinc dies (11-15 d’agost).\nAls Pirineus, Marfil ‘debutarà’ en un primer amistós contra una selecció de la Vall d’Aran (13 d’agost). Dos dies després (15), Umacon Saragossa serà el rival de l’equip de Passarrius, en el primer test seriós de pretemporada.\nUn cop a Santa Coloma, la plantilla seguirà amb les sessions dobles de treball per preparar un torneig de Tenerife en el qual hi participaran Uruguay Tenerife, Gáldar i Hospital Llevant Manacor.\nMarfil disputarà un nou amistós a Pamplona, el pròxim 29 d’agost contra Magna Navarra. Després d’aquest darrer partit de preparació, els colomencs es centraran ja en la Copa Catalunya, que es jugarà al Jacint Verdaguer (4-6 setembre). Marfil jugarà la seva semifinal contra el Cover Premià.\nArticle anteriorGené, Jona i Víctor Rodríguez també marxen\nArticle següentDani Salgado, Adolfo i Xavi Passarrius, entre els millors


El Consell Escolar Valencià ha organitzat els dies 3 i 4 de febrer el 'Simposi Decàleg del Consell Escolar de la Comunitat Valenciana', al MuVim, per a debatre i enriquir les 343 propostes d'acció de l'organisme educatiu valencià.\nAquest document reuneix recomanacions de millora per a la comunitat educativa que va començar a les Corts Valencianes l'octubre de 2011 i que es va traduir en la creació d'una comissió no permanent de treball creada per a estudiar les tècniques i actuacions per a millorar el rendiment escolar i les possibilitats d'ocupació dels joves.\nEn aquesta comissió van participar, durant quasi tres anys, 26 persones de diversos perfils i procedències, expertes i experts de reconegut prestigi, representants d'organitzacions sindicals, representants d'estudiants i de famílies, agents socials, membres de l'Administració i altres personalitats representatives de l'educació valenciana. Finalment, Les Corts van aprovar la resolució 566/VIII també per unanimitat, i es van convertir en un precedent que marcaria el camí représ per aquest Consell Escolar amb posterioritat.\nLa resolució va marcar una important fita, ja que per primera vegada es va aconseguir a les Corts Valencianes un consens essencial entre tots els grups polítics, tant en el diagnòstic com en la necessitat d'articular un conjunt de mesures encaminades a posar fi a aquest problema.\nAl darrer any s'ha gestat un decàleg amb un bon nombre d'objectius estratègics elaborats per tots els membres del CECV mitjançant la metodologia Delphi. Els deu eixos en què s'assenta aquest decàleg són l'alumnat, la família, el centre educatiu, els entorns d'aprenentatge no formals, la tasca i les polítiques educatives, la cultura de la participació, els models pedagògics innovadors, l'orientació educativa i professional, i, finalment, l'educació ètica, cívica i social.\nEl conseller Vicent Marzà ha destacat que "aquest treball és especialment important en el moment d'inici dels treballs que conduiran a la Llei Valenciana d'Educació, que volem que tinga el mateix consens que el decàleg i que segur que li deurà gran part del seu esperit".\nEls objectius del simposi són dialogar, fer propostes d'actuació i compartir reflexions sobre la comunitat educativa. Les actes constituiran el document del decàleg amb les aportacions de tots els ponents en forma de pròlegs a cada eix, text que es presentarà en societat per diversos canals.\nDurant dos dies se celebren 10 taules redones d'una hora que són presentades per alumnat de distints nivells educatius. En cada taula, els experts dialoguen sobre els objectius de cada eix, les virtuts i les mancances, i ja de vesprada, en els grups de treball simultanis, proposaran un text de presentació per a cada eix.\nAl simposi assisteixen els presidents dels consells escolars autonòmics i de l'Estat, els representants socials i els diputats que van comparèixer a Les Corts per a la redacció del projecte, trenta experts reconeguts en els diferents àmbits de l'educació, els membres del Consell Escolar, que l'han organitzat i actuen com a moderadors, així com el conseller, Vicent Marzà, i el secretari d'Educació, Miguel Soler. Les jornades compten també amb l'assistència de tots els assessors dels CEFIRE, els seus directors, a més de seixanta docents inscrits, alumnat i els consellers i conselleres del Consell Escolar Valencià.\nLa trobada pot seguir-se per mitjà de la xarxa social Twitter amb l'etiqueta #DecalegCECV.


Ferrocarrils de la Generalitat finalitza les obres de rehabilitació de les estructures, cobertes i façanes dels antics tallers de Torrent - FGV\nFGVNoticiasCorporatiuFerrocarrils de la Generalitat finalitza les obres de rehabilitació de les estructures, cobertes i façanes dels antics tallers de Torrent\nEls treballs realitzats formen part del procés de condicionament d’aquestes instal·lacions inaugurades en 1963\nA l’interior d’aquest conjunt d’edificis es troba la col·lecció de material mòbil històric de l’empresa pública\nLa Generalitat ha finalitzat les obres de rehabilitació de les estructures, cobertes i façanes dels edificis que integren els antics tallers ferroviaris de Ferrocarrils de la Generalitat Valenciana (FGV) situats a Torrent.\nEl pressupost d’aquests treballs de remodelació estructural del recinte ascendeix a 758.639,41 euros, IVA inclòs. Les intervencions han permés rehabilitar les parts més deteriorades d’aquest conjunt arquitectònic construït en 1963, com a sostres, façanes i alguns elements auxiliars com a depòsits, portes i tancaments exteriors.\nAquests tallers en desús per al servei ferroviari i tancats al públic, ocupen una superfície de 26.659,78 metres quadrats, dels quals 7.579,96 corresponen a edificacions com la nau principal i les cotxeres.\nLa directora gerent De FGV, Anaïs Menguzzato, ha comprovat l’estat en el qual han quedat les zones intervingudes, després del treball realitzat durant els últims huit mesos, amb la finalitat de garantir l’adequada conservació de l’espai.\nMenguzzato ha explicat que “aquestes actuacions formen part del conjunt de treballs previstos en aquestes instal·lacions, amb l’objectiu d’aconseguir que en un futur pròxim es puguen utilitzar per a condicionar un espai expositiu, en el qual mostrar la col·lecció de material mòbil històric de FGV”.\nDesprés d’aquesta actuació, tal com ha destacat la directora gerent, la voluntat de FGV és continuar amb el condicionament dels espais.\nEls tallers i cotxeres de Torrent van ser projectats per l’enginyer Santiago Castro Cardús i llocs en servei per la Companyia de Tramvies i Ferrocarrils de València l’any 1963 i s’empraven per a realitzar el manteniment del material mòbil que l’esmentada empresa utilitzava en la línia que unia València amb Villanueva de Castellón, que hui és part de la Línia 1 de Metrovalencia.\nQuan va iniciar la seua activitat l’actual seu de FGV a València Sud, que comprén tallers i cotxeres, les instal·lacions de Torrent van passar en 1992 a convertir-se en auxiliars dedicades a tallers i magatzem.\nActualment, aquest complex de naus industrials, al costat de la seua platja de vies, serveix també de depòsit de la col·lecció de material mòbil històric de FGV. Aquestes instal·lacions, tancades actualment al públic, acullen més de 70 trens i tramvies històrics els segles XIX i XX, 13 dels quals estan totalment restaurats.\nEntre les peces conservades destaquen el tramvia de cavalls del segle XIX, l’últim que va circular a València abans del tancament del servei en els anys 60 del passat segle, trens com “Els portuguesos” o el cotxe Saló Break.\nTags: FGV Metrovalencia Tallers Torrent TRAM d`Alacant


Associació de Professorat de Llengües Clàssiques: de febrer 2010\nEl passat dia 17 de febrer va morir, als 90 anys d'edat el professor danès Hans Ørberg, autor d'entre altres llibres de Lingua Latina, veritable llibre sagrat per part dels partidaris del llatí viu.\nDes d'Aplec ens volem afegir al condol per la seva desaparició.\nSit Ei Terra Levis / hvile i fred\nSegons un article publicat per USTEC-STEs al seu Web, el Departament d'Educació ha anunciat que, de cara a la propera resolució de plantilles, les places de Llatí i de Grec de tots els IES seran reconvertides en places de Cultura Clàssica, a les quals es podrà continuar accedint des de qualsevol de les dues especialitats.\nUs volem donar a conèixer el nou grau oficial en Ciències de la Cultura impulsat des de la Facultat d’Humanitats de la UIC. Aquests estudis van començar el curs 2009-2010 i ofereixen una formació innovadora i actual de les Humanitats, amb una clara voluntat de formar professionals de la cultura en els seus diversos àmbits. La UIC compta amb l’experiència d’una titulació d’Humanitats i d’un Màster Universitari en Gestió Cultural que avalen les possibilitats de formació en el sector de les empreses i les institucions culturals. Per a més informació, podeu consultar el web per saber qui som i què fem.\nDes de la Facultat d'Humanitats s'està treballant per donar a conèixer aquest grau, per això s'ofereixen xerrades informatives d'orientació universitària. També realitzen tutories específiques dirigides a grups d’alumnes d’Humanitats, o bé activitats extraordinàries, com ara xerrades o tallers sobre temes d’interès relacionats amb les humanitats i la cultura. Més endavant, us informarem del calendari de xerrades que l'APLEC i la UIC estem concretant per ofreir-vos als vostres centres. Per començar, us convidem al Taller d'Humanitats que tindrà lloc el 24 de febrer de 17 a 19 hores al Campus Barcelona i que està adreçat a alumnat i professorat de Batxillerat. Teniu tota la informació al document adjunt.\nL'any passat es publicava el primer número de la revista digital Sarasuati, dedicada a les Humanitats. D'aleshores ençà han estat molts i molt interessants els articles que s'hi han publicat trimestralment, d'entre els quals ens agradaria destacar els dedicats al món clàssic. En el darrer número, per exemple, hom pot trobar un magnífic article sobre Espàrtac, en el qual se'ns descriu el personatge a partir de les fonts antigues, trencant amb les versions cinematogràfiques i literàries que sovint ens l'han desdibuixat. Us en recomanem la lectura!!!\nSegona edició de la matinal clàssica Projecte Nept...


PlayStation i Lanzadera posaran en marxa a València una seu de Games Camp\nL'objectiu del programa, promogut per Sony, és "impulsar el talent de la Comunitat Valenciana en el sector dels videojocs".\nUn màxim de 3 estudis podran treballar gratuïtament a l'espai de Marina d'Empreses a partir de febrer per a veure els seus jocs publicats.\n"Junts anem a oferir suport i formació per al desenvolupament de la indústria de videojocs", ha dit Javier Jiménez, director general de Lanzadora.\nSony Interactive Entertainment Espanya (SIE Espanya) ha arribat a un acord de col·laboració amb Lanzadera, l'acceleradora pertanyent a Marina de Empresas i impulsada per l'empresari Juan Roig amb capital privat, per a posar en marxa a València una nova seu de PlayStation Games Camp, el programa de PlayStation, l'objectiu del qual és "impulsar el talent de la Comunitat Valenciana en el sector dels videojocs".\nEls estudis que vulguen optar a formar part de PlayStation Games Camp València poden presentar els seus projectes en el web www.playstationtalents.es fins al 15 de gener de 2017, segons ha informat Lanzadera en un comunicat.\nEl programa, amb el qual es vol fomentar la creació de noves empreses, està obert a xicotets estudis, persones universitàries i joves desenvolupadors, així com empreses que hagen facturat menys de 100.000 euros a l'últim any. Un màxim de tres estudis podran treballar gratuïtament a l'espai de Marina d'Empreses a partir de febrer de l'any que ve per a veure els seus jocs publicats en PlayStation 4 (PS4).\nDurant deu mesos, els estudis comptaran amb l'assessorament d'experts de SIE tant espanyols com a figures internacionals de renom, tindran accés a kits de desenvolupament de PS4 i tindran suport en matèries de comunicació i màrqueting per a promocionar el títol amb vista al seu llançament, amb una campanya en mitjans propis valorada en més de 100.000 euros. Games Camp València se suma així a les seus que la companyia té a d'altres ciutats com Madrid, Sevilla i Bilbao.\nEl responsable de Desenvolupament Local de SIE Iberian, Roberto Yeste, ha destacat que "la iniciativa Games Camp va prenent força i amb esta nova seu a València cobrim gran part del territori nacional perquè els estudis independents tinguen l'oportunitat i el suport necessaris per a treure els seus projectes a la llum", i ha afegit que estan "segurs que l'aliança amb una acceleradora com Llançadora va a crear unes sinergies molt productives i veurem prompte grans resultats".\nPer la seua banda, el director general de Lanzadera, Javier Jiménez, ha destacat que estan "orgullosos" de poder anunciar esta col·laboració "amb una empresa com SIE Espanya i el seu programa pioner PlayStation Talents".\n"Junts anem a oferir suport i formació per al desenvolupament de la indústria de videojocs", ha manifestat Jiménez, qui ha assenyalat que "València ja ha demostrat ser planter de projectes molt innovadors en el sector, com Codigames, participada per Angels, o MadPlay Games, accelerada en el Programa Lanzadera d'esta present edició".\n"Ens fa una il·lusió especial poder formar part d'esta iniciativa i poder seguir afermant de manera conjunta, amb la trajectòria i el lideratge d'una empresa com PlayStation, el creixement d'una indústria que cada vegada és més forta i té major projecció internacional", ha ressaltat.


Avís Legal | SPORT GARRIDO Home\nEl present AVÍS LEGAL té com a finalitat posar en coneixement de l'usuari les condicions per a la utilització de la pàgina web Sportgarrido.com i totes les pàgines que el conformen, incloent els seus perfils en xarxes socials.\nEl present lloc web, En compliment de la normativa vigent en matèria de protecció de dades personals, l'informem que les dades personals facilitades pels usuaris d'aquesta web en les seves diferents formularis seran incorporades i tractades en un o més fitxers titularitat de SPORT GARRIDO, SA amb la finalitat de gestionar la seva sol·licitud, així com per mantenir-lo informat, fins i tot per via electrònica, de futures notícies i novetats relacionades amb la nostra empresa.\nLes dades que se sol·liciten en els diferents formularis marcats amb asterisc (*) són les estrictament necessàries per a poder proporcionar-li el servei sol·licitat o poder contactar amb l'usuari.\nL'usuari garanteix la veracitat de les dades personals proporcionats, sent l'únic responsable de qualsevol dany o perjudici, directe o indirecte, que pogués ocasionar a SPORT GARRIDO, SA a causa de l'emplenament dels formularis amb dades falses, inexactes o incompletes.\nEn cas que l'usuari inclogui dades personals de tercers haurà de, amb caràcter previ a la seva inclusió, informar-los del que estableix la present política de privacitat, sent l'únic responsable de la seva inclusió.\nSPORT GARRIDO, SA es compromet a no cedir les dades de caràcter personal facilitades pels usuaris d'aquesta web a terceres persones o empreses sense el consentiment previ, exprés, informat i inequívoc de l'afectat.\nEls usuaris poden exercir els drets d'accés, rectificació, cancel·lació, limitació de l'tractament, oposició i portabilitat reconeguts en l'actual legislació mitjançant comunicació escrita a l'responsable de l'tractament que se cita a baix, oa l'adreça de correu electrònic: o mitjançant el formulari d'exercici de drets proporcionat a l'adreça abans indicada.\nL'acceptació dels termes exposats en aquesta política de privacitat és necessària per a l'enviament i transmissió de la sol·licitud realitzada, i és possible que també se li demani el seu consentiment per al tractament de les seves dades facilitades. Responsable de l'Tractament: SPORT GARRIDO, SA\nCONDE CIFUENTES, 19 BAIX\nSportgarrido.com, és titularitat de SPORT GARRIDO SA amb CIF: A-18075655 amb DOMICILI SOCIAL en carrer Comte Cifuentes, 19 (18005) - Granada.\nEl lloc web posa a disposició de l'usuari els següents canals de contacte per exercitar els drets que l'assisteixin o per a qualsevol consulta. Aquests canals de contacte són:\nAdreça de contacte postal: carrer Comte Cifuentes, 19 (18005) - Granada.\nTelèfon d'atenció a client: 958 25 06 55\nAdreça de correu electrònic: info@sportgarrido.com\nSPORT GARRIDO SA és titular d'un fitxer de titularitat privada denominat "FITXER DE SPORT GARRIDO", que es troba inscrit en l'AGÈNCIA DE PROTECCION DE DADES conforme a dret. Pot consultar-lo en qualsevol moment mitjançant el web de l'Agència Espanyola de Protecció de Dades.\nEn el present apartat s'informa a l'usuari de la pàgina web Sportgarrido.com dels aspectes tècnics i legals de l'tractament de dades aportades per qualsevol mitjà, en el present lloc web.\nEn compliment de l'article 5 de la Llei Orgànica 15/1999 de 13 de desembre de Protecció de dades de caràcter personal, se l'informa que les seves dades seran incloses en un fitxer de tractament de dades de titularitat privada d'què és responsable SPORT GARRIDO SA\nPoder presentar informació als usuaris que es posen en contacte amb el lloc web Sportgarrido.com.\nCreació de campanyes pròpies d'informació als nostres usuaris mitjançant correu electrònic o butlletins de notícies amb contingut informatiu.\nCreació de campanyes publicitàries pròpies i de tercers associats a Sportgarrido.com.\nQuan l'usuari es dóna d'alta en el lloc web Sportgarrido.com, de manera automàtica, el nostre sistema envia un e-mail confirmant a l'usuari l'alta a la plataforma.\nUn cop confirmada el compte d'usuari, el lloc web genera, de manera automàtica, notificacions sobre l'estat del compte de l'usuari. Per a això utilitzem els sistemes "MailChimp" i "Sendinblue", A més de recursos propis. Aquí podeu comprovar les condicions d'aquests serveis: http://kb.mailchimp.com/es/accounts/management/about-mailchimp-and-eu-safe-harbor\nSportgarrido.com envia comunicacions comercials o newsletters als usuaris que conformen la seva base de dades mitjançant els sistemes "MailChimp" i "Sendinblue", A més de recursos propis. Aquí podeu comprovar les condicions d'aquests serveis: http://kb.mailchimp.com/es/accounts/management/about-mailchimp-and-eu-safe-harbor\nEn qualsevol cas si ha rebut l'email per error li preguem es posi en contacte amb el nostre suport mitjançant el correu electrònic: info@sportgarrido.com\nSportgarrido.com obtindrà permís de l'usuari mitjançant el programa d'enviament de correu electrònic que estimi oportú mitjançant un correu electrònic denominat "SUBSCRIPCIÓ A LA NOSTRA BASE DE DADES".\nEn qualsevol cas l'usuari té l'opció de desubscriure de qualsevol notificació rebuda mitjançant correu electrònic. Sportgarrido.com, en l'àmbit de les seves campanyes d'e-mail màrqueting, facilitarà a l'usuari l'opció desubscriure a cadascun dels enviaments que realitzi.\nSi per qualsevol circumstància, l'usuari no pogués fer-ho mitjançant aquesta opció, podrà posar-se en contacte, mitjançant qualsevol dels mitjans especificats en el punt 1 d'aquest AVÍS LEGAL, per donar de baixa les seves dades. Sportgarrido.com es compromet a realitzar aquesta acció en el menor temps possible.\nSportgarrido.com es troba altament sensibilitzada amb la lluita anti SPAM i PHISHING. En cas que vostè estigui rebent enviaments comercials de la plataforma Sportgarrido.com o que rebi constants peticions per a canvis de compte no autoritzats, preguem ens ho comuniqui immediatament mitjançant la nostra adreça de correu electrònic: info@sportgarrido.com\n2.1.2 - Especificacions respecte de l'formulari de contacte\nSportgarrido.com posa a disposició dels seus usuaris un formulari de contacte a la URL https://www.sportgarrido.com/contacto/\nAquest formulari de contacte té per objecte atendre les sol·licituds d'informació dels usuaris. L'única finalitat d'aquestes dades és poder gestionar d'una manera eficient la seva sol·licitud d'informació.\nEn cap cas la utilització d'aquest formulari de contacte suposa la subscripció a butlletins informatius o campanyes d'e-mail màrqueting. Sportgarrido.com obtindrà consentiment exprés de l'usuari per a realitzar aquestes campanyes mitjançant el correu de subscripció oportú en cada moment.\n2.2-CESSIÓ DE DADES A TERCERS\nLes seves dades de caràcter personal, en cap cas seran cedides a tercers ni utilitzades amb cap altra finalitat que l'especificada en el present AVÍS LEGAL I POLÍTICA DE PRIVACITAT sense el seu consentiment i preavís.\n2.3-EXERCICI DE DRETS "ARC"\nL'usuari del lloc web Sportgarrido.com, pot exercir els seus drets d'accés, rectificació, CANCEL·LACIÓ I OPOSICIÓ, dirigint-se per escrit a l'adreça de correu electrònic: info@sportgarrido.com\nSPORT GARRIDO SA es compromet a gestionar els drets "ARCO" al més aviat possible i mantenir informat a l'usuari en tot moment de l'estat de la seva sol·licitud.\n2.4-XARXES SOCIALS I CANALS DE COMUNICACIÓ SOCIALS\nEl lloc web Sportgarrido.com, compta amb perfils socials a les següents xarxes socials: Facebook i Instagram. El titular d'aquestes xarxes socials és Sportgarrido.com.\nEl titular del web es compromet a realitzar una gestió transparent i d'acord amb les polítiques d'ús d'aquestes xarxes socials en tot moment.\nEl contingut d'el lloc Sportgarrido.com, excepte indicació expressa, és propietat del seu titular SPORT GARRIDO SA Aquest contingut engloba textos, imatges, dades i logos. El logo i la marca "SPORT GARRIDO", de el present lloc web, es troben registrats a l'OEPM i per tant assistits per la protecció legal oportuna.\nCorrespon a titular de la pàgina web l'exercici exclusiu dels drets d'explotació en qualsevol forma i en concret els drets de reproducció, distribució, comunicació pública i transformació.\nLa consulta i descàrrega per part de l'usuari d'algun dels elements de la pàgina web, no implicarà la cessió de cap dret de propietat intel·lectual o industrial sobre aquests elements.\nEl lloc Sportgarrido.com, permet l'ús temporal i mitjançant còpia privada d'algun dels anteriors elements exposats, sempre que no tinguin com a finalitat l'ús comercial o professional.\nEl lloc web Sportgarrido.com pot contenir articles d'opinió, comentaris d'usuaris i altres publicacions. Les opinions expressades pels usuaris del lloc web no podran ser imputables a l'titular del web. Aquestes opinions són responsabilitat exclusiva de l'usuari que les realitza.\nEl present avís legal i polítiques de privacitat es regeixen per la Llei espanyola. El titular del lloc web Sportgarrido.com i l'usuari, se sotmeten de forma expressa, sempre que sigui disponible per a les parts, als Jutjats i Tribunals de la ciutat de GRANADA (Espanya), per a qualsevol controvèrsia que pugui sorgir entre les parts derivada de l'accés o utilització de la pàgina web i la prestació de serveis realitzada.


Uns 1.700 esquiadors s´acosten a La Molina el primer dia de la temporada - Comarques - Diari de Girona\nUns 1.700 esquiadors s´acosten a La Molina el primer dia de la temporada\nL'estació gironina, com altres de catalanes, ha obert aquest any una setmana abans del que preveia per les bones condicions de la neu\nAlguns dels visitants que van fer acte de presència a les pistes d'esquí de La Molina, en una fotografia feta ahir al matí.\nLA MOLINA | ACN/R.R.B.\nUnes 1.700 persones es van acostar ahir a La Molina per fer la primera baixada de l'any a l'estació d'esquí gironina. Les bones condicions de la neu, acompanyades dels sistemes artificials de producció, han permès obrir aquest cap de setmana i s'espera que avui es repeteixi l'afluència de visitants que es va registrar ahir. Els responsables de l'estació van explicar que mai en els últims anys s'havia obert per aquestes dates, sinó que sempre es feia el cap de setmana abans del pont de la Puríssima. De fet, aquest any ha estat històric a tot Catalunya pel que fa a l'obertura primerenca de les pistes d'esquí.\nAhir la temporada va arrencar ennuvolada a La Molina però amb bones expectatives. A primera hora del dia ja s'esperava rebre "un volum de gent important", segons avançava la cap de premsa i comunicació de l'estació, Marta Viver. Cap al vespre la dada es concretava en les 1.700 persones, xifra que es preveu repetir durant el dia d'avui.\nViver va detallar que aquest primer cap de setmana l'estació ha obert amb una tarifa especial: de 20 euros per als adults i de 15 per als més petits, vàlida per ahir i per avui. Al llarg de la setmana vinent La Molina estarà tancada i obrirà el dissabte 29 de novembre (el dia que es preveia en un principi). A partir d'aleshores restarà oberta cada dia.\nObrir abans ha estat possible, va dir Viver, per "les bones condicions" de la neu i l'"eficiència" de la xarxa de producció artificial. De fet, ahir els gruixos de neu dura eren d'entre 20 i 50 centímetres en les quinze de les 52 pistes que es van obrir, cosa que significa un 29 per cent. Avui es preveu el mateix gruix de neu, obrir una pista més que ahir i connectar amb la Masella per Telecabina, cosa que ahir no era possible.\nOptimistes davant la crisi\nI les previsions per a la temporada no són pessimistes, a La Molina. L'estació espera que, com que "es veu afavorida perquè està molt a prop de ciutats com Barcelona o Girona", "la crisi econòmica" no l'afecti, va assegurar ahir la cap de comunicació.\nMarta Viver va explicar que, a causa de la posició estratègica de les pistes, esperen que "la crisi no arribi" a La Molina, i va afegir que creu que "si les condicions de neu són bones com les d'aquest mes de novembre, la gent tindrà ganes de pujar a esquiar".\nViver va explicar que l'estació ja té "força reserves" amb vista al pont de la Puríssima, una festivitat en què, va assegurar, "la gent té moltes ganes d'esquiar". Malgrat tot, va explicar que encara hi ha places lliures i que esperen poder "obrir el màxim nombre de pistes amb bona qualitat de neu".\nD'entre les millores que s'han fet a les instal·lacions de l'estació d'esquí, en què s'han invertit 1.900.000 euros, destaca l'ampliació del sistema de producció de neu, que ha suposat 700.000 euros. Durant els mesos d'estiu, han instal·lat nous canons de producció de neu a la pista Comabella i al nou Snowpark de la zona Alabaus, "amb màxima eficiència en l'ús de l'aigua i l'energia".\nA més, s'ha construït una nova zona de parc de surf, que consisteix en una superpipe de 5,2 metres d'altura i 170 metres de llargada. Serà el més gran de l'Estat i s'hi faran les proves de halfpipe de la Copa del Món de Snowboard 2008, prèvies als Campionats del Món de Snowboard 2011.


Neteges Lleó |Equip de neteges professionals a Girona i la Costa Brava\nNeteges Lleó, és una empresa de neteja integral de referència a la Costa Brava i Girona, que ofereix als seus clients tant professionals com particulars, una atenció i serveis de neteja basats en la confiança, la feina ben feta i el compromís amb les persones i el medi ambient.\nLa dilatada experiència de Neteges Lleó, dels seus empleats, així com, la nostra manera de fer i la satisfacció continuada dels nostres clients, són la millor garantia per a poder oferir un treball excel.lent, fet dia a dia amb il.lusió i professionalitat, amb l’objectiu de gaudir tots d’una vida més neta.\nNeteges Lleó: Compromesos amb una vida més neta.\nAquest és el nostre ferm compromís amb els clients, amb el nostre personal, amb la societat i amb el medi ambient.\nNeteges Lleó és una empresa de neteges integrals, fonamentada en un extrem compromís amb la qualitat dels serveis que oferim als nostres clients, amb una manera de fer professional, i sempre amb un tracte amable, personalitzat i confiable.\nEl nostre equip humà està format per persones molt experimentades, honestes i vinculades al territori, capacitades professionalment i en formació constant, serioses i responsables. L’equip humà està organitzat i estructurat de manera que sigui disponible i flexible, per garantir el servei d’una manera continuada.\nDisposem d’un alt nivell de supervisió de les persones i els treballs, a més d’un acompanyament i d’una comunicació permanent, àgil i fluida entre els nostres clients, els nostres equips i l’empresa, per garantir que tot s’esdevé de manera excel.lent des del inici al final de cada feina.\nA Neteges Lleó apliquem els procediments tècnics més adients i eficients, emprem les tecnologies i els equips de treball més avançats, i utilitzem els productes i subministres de neteja més eficaços i a la vegada, respectuosos amb el medi ambient.\nÉs la nostra manera d’assegurar que la qualitat dels treballs i serveis de Neteges Lleó i la satisfacció dels nostres clients, estigui molt per sobre de la mitjana del sector.


Tall: Ergo Roll. Barreja de ratolí a les puntes dels dits que es tanca gairebé completament i ergonòmicament a la resta del guant, la qual cosa fa que una experiència molt agradable i còmoda s'adhereixi a ells.\nLàtex: es pressiona la palma per donar major llibertat de circulació, més comoditat, més ergonomia i millor transpiració a ;interior del guant (Zona Cèl·lula Activa). Acoblament Omega Latex a la zona dels dits, per tenir una empunyadura excepcional, i a la zona de la palma de la mà, utilitzem el làtex de resistència Omega, per resistir la abrasió del sòl i la fricció provocada per les arades .\nEstàs buscant productes de la marca Giro, concretament Giro Scamp? A bikeinn trobaràs una completa selecció de productes de Proteccions i accessoris de ciclisme. Fes totes les compres a la teva botiga online bikeinn. Oferim més de 75 modalitats de pagament perquè puguis escollir la que et vagi millor. Dóna un cop d’ull al catàleg i aconsegueix fantàstiques ofertes de ciclisme. I si al rebre el producte no estàs satisfet, et tornem els diners.\n$ 121.23 $94.45


Badanotis :: Més 40 joves de diferents països europeus participaran aquest Estiu en projectes socials a Badalona\nMés 40 joves de diferents països europeus participaran aquest Estiu en projectes socials a Badalona\nL'Associació la Rotllana acollirà a joves de Belarús, Turquia, Finlàndia i Geòrgia dins del programa d'intercanvis juvenils d'estiu, organitzats per l'entitat i finançats per fons Europeus\nRedacción - 15/06/2013 08:08\nMés 40 joves de diferents països europeus participaran aquest Estiu en projectes socials a Badalona. L'Associació la Rotllana acollirà a joves de Belarús, Turquia, Finlàndia i Geòrgia dins del programa d'intercanvis juvenils d'estiu, organitzats per l'entitat i finançats per fons Europeus. L'objectiu d'aquests projectes, és el treball conjunt entre joves de diferents països entorn temes d'Interès social. En particular a la ciutat de Badalona es realitzaran activitats soci-esportives i de lleure obertes a diferents barris així com el voluntariat en una residència per a gent gran.\nLa Rotllana té previstos 8 intercanvis juvenils per aquest estiu, tan d'acollida, que tenen lloc a la ciutat d'origen (Badalona), com de sortida, on hi han places per Estònia, Itàlia, Turquia i/o Portugal.\nEls joves que hi participen són els responsables de la planificació de la trobada en totes les seves fases. Una oportunitat pel desenvolupament d'habilitats i capacitats com el treball en equip, l'emprenedoria, la gestió, el compromís i la sociabilitat.\nEn aquest sentit, des de la Rotllana es treballa en el marc de l'educació no formal per la participació activa dels joves en activitats que els motiven. Perquè el veritable aprenentatge és aquell que es produeix quan es fa allò que més agrada.\nPer a més informació sobre la Rotllana a la seva web www.rotllana.cat


L’Espanya de la bona gent | Joan Sanjuan - somMollet\nL’Espanya de la bona gent\nDijous, 9 d'agost de 2012 | 13:30h\nL’historiador Pierre Vilar arriba a Barcelona per treballar a l’Institut Francès l’any 1945. D’aquell període del franquisme escriu: queixes nacionals i queixes socials convergeixen però no coincideixen, per la qual cosa les oposicions subterrànies esdevenen poc eficaces.\nEll mateix explica com , en aquell temps, la burgesia catalana, malgrat ser més solidària, per posició, amb un poder socialment conservador i contrarevolucionari, se sap sempre, a Madrid, força menyspreada. Com la massa de les classes mitjanes, majoritària a Catalunya, expressa davant del poder central un sentiment nacional de pertinença catalana que era contínuament avivat per les amenaces contra la llengua, la cultura i les institucions originàries. I com la classe obrera, sobretot barcelonina i en part immigrada, tenia sempre les seves queixes pròpies.\nPierre Vilar es pregunta si totes aquelles raons d’oposició al règim franquista podien unir-se eficaçment, com ho havien fet per un moment als inicis dels anys 30 per acabar proclamant la República. La resposta la dóna el mateix Pierre Vilar quan diu que la manifestació de 11 de Setembre de 1977 expressa la solidesa creixent de Catalunya com a cos després de l’experiència franquista.\nEls vells militants dels PSUC ens podem sentir orgullosos d’haver contribuït, com altres, a que els interessos nacionals i socials coincidissin. Com a director de Treball, la revista integrament en català que va publicar el PSUC durant tota la dictadura, podria explicar moltes d’anècdotes de com era acollida per una militància majoritàriament de parla castellana que tenia grans dificultats per llegir-la. Altres anècdotes es poden referir a les manifestacions clandestines de l’11 de Setembre davant el monument a Rafael Casanova, quan la policia, en detenir un castellanoparlant, es preguntava atònita que hi feia ell en una manifestació com aquella. Podríem parlar, també, de la Coordinadora de Forces Polítiques de Catalunya i de l’Assemblea de Catalunya.\nÉs evident que l’actual procés envers la independència de Catalunya no és equiparable al del canvi democràtic, però si que ho és la necessitat que coincideixin les forces socials i polítiques predisposades a fer-ho. I penso, sobretot, amb el benestar social, amb els catalans de parla castellana i els qui han nascut en terres d’Espanya.\nVolem la independència per viure millor, per administrar-nos millor, per desenvolupar totes les nostres potencialitats. Cal distingir entre l’Espanya centralista, carca i opressora i l’Espanya de la bona gent, la que respecta la plena llibertat dels pobles. Cal distingir entre els qui volen imposar la seva llengua i la seva cultura i els qui creuen que les llengües i les cultures sumen.


Notícies - El concert de Nadal de la Gent Gran arriba diumenge amb l'Orquestra Diletant de Catalunya\nEl concert de Nadal de la Gent Gran arriba diumenge amb l'Orquestra Diletant de Catalunya\nL'actuació començarà a les dotze del migdia al Teatre-Auditori\nFoto de família de les persones implicades en el concert de Nadal de la gent gran / Foto: Cugat Mèdia\nel 16/des/19 Mar Castro Societat PDF\nLa 20a edició del Concert de Nadal de la Gent Gran arribarà a Sant Cugat aquest diumenge 22 de desembre de la mà de l'Orquestra Diletant de Catalunya, recentment creada pel santcugatenc Gerard Claret. La cita, oberta a tota la gent gran del municipi, serà a les dotze del migdia al Teatre-Auditori. Les persones amb dificultats de mobilitat disposaran d'un servei d'autocar per facilitar el seu desplaçament, sobretot, per a la gent que viu als districtes.\nEls objectius d'aquest concert són oferir activitat cultural especial i festiva a la gent gran, facilitar-ne l'accés a la cultura i fer un salt qualitatiu al programa de dinamització d'aquest col·lectiu, com ha explicat la tinenta d'alcaldia de Drets Socials i Igualtat, Núria Gibert, que ha destacat, també, la importància de crear comunitat i vincles per aprofundir en el dret a l'oci de la gent gran, sovint invisibilitzat.\nUnes paraules que Gibert ha dit durant la roda de premsa de presentació del concert, després d'escoltar les reclamacions del col·lectiu que s'han fet sentir gràcies a Anna Maria Riuró, representant de la Taula de gent gran de Sant Cugat, que ha demanat a la política que s'encarin les necessitats de la població dels 60 als 90 anys per continuar creixent i posar sobre la taula els recursos assistencials necessaris per 'quan es presenten els problemes de fragilitat'. Riuró ha reivindicat que l'acte 'és un reconeixement a les aportacions que la gent gran fem a la societat, a l'experiència, a les habilitats, al talent i al temps que podem oferir i oferim a Sant Cugat'. En aquest sentit, ha afegit que 'hem adquirit un compromís amb el nostre entorn, el nostre poble, i ens hem implicat voluntàriament i també i, sobretot, volem i aprofitem per donar visibilitat als que som invisibles'.\nDurant el concert l'Orquestra Diletant de Catalunya oferirà diferents peces clàssiques i tancarà amb dues nadales que tots els assistents hauran de cantar plegats.\nAnna Maria Riuró\nÉs un reconeixement a les aportacions que la gent gran fem a la societat, al nostre poble. Un reconeixement a l'experiència, a les habilitats, al talent i al temps que podem oferir i oferim a Sant Cugat. Nosaltrem hem adquirit un compromís amb el nostre entorn, el nostre poble, i ens hem implicat voluntàriament i també i, sobretot, volem i aprofitem per donar visibilitat als que som invisibles.\nLa creació de comunitat, la creació d'aquests vincles i també el dret a l'oci, el dret al gaudi, el dret a la música, és un d'aquelles assignatures que s'han d'aprofundir, s'ha de veure que arribin i fer-los arribar a tothom, al col·lectiu de la gent gran i, sobretot, a la gent invisibilitzada d'aquest col·lectiu.


L'esquerra abertzale torna a governar\nBildu té des d'ahir un centenar d'ajuntaments d'Euskadi i Navarra, entre els quals Sant Sebastià\nL'esquerra abertzale torna a ser, amb més força que mai, a les institucions del País Basc. Juan Karlos Izagirre (Bildu) va prendre ahir el relleu a l'històric Odón Elorza (PSE) a Sant Sebastià.\nDANIEL GÓMEZ Bilbao. Actualitzada el 12/06/2011 00:00\n260x366 Relleu histìoric L'ara exalcalde socialista de Sant Sebastià, Odón Elorza, va cedir ahir el control de la capital basca a l'abertzale Juan Karlos Izagirre. / EFE Relleu histìoric L'ara exalcalde socialista de Sant Sebastià, Odón Elorza, va cedir ahir el control de la capital basca a l'abertzale Juan Karlos Izagirre. / EFE\nSocialistes i populars acusen el PNB de permetre que Bildu ampliï el seu poder municipal. Des d'ahir, la coalició independentista gestiona més d'un centenar d'ajuntaments a Euskadi i Navarra. El més important és el de Sant Sebastià, amb 180 mil habitants. És la primera vegada que l'esquerra abertzale governa una capital. Juan Karlos Izagirre -un metge de 47 anys i sense experiència política- substitueix el socialista Odón Elorza al capdavant del consistori donostiarra.\nEl vot del PNB al seu propi candidat va fer possible que Bildu assumís el control de la corporació en ser la llista més votada el 22 de maig. Sense fer cap referència explícita a ETA, Izagirre es va estrenar com alcalde reclamant la desaparició "per sempre i sense condicions" de tota mena de violència, "també les amenaces, pressions, persecucions, detencions i tortures", va afegir. Mentre Izagirre oferia a l'oposició mà estesa i rebia el suport de dirigents de la il·legalitzada Batasuna com Joseba Álvarez, al carrer un centenar de membres de l'esquerra abertzale celebrava el canvi de govern cridant consignes a favor de la independència basca, que combinava amb l'habtiual eslògan abertzale "Jo Ta Ke, irabazi arte" -colpeja fort fins a la victòria- i també amb cartells en què es podia llegir: "Ara sí, Donostia socialista".\nCrits que, per Borja Semper, del PP, "transporten als pitjors escenaris dels anys 80" del segle passat. I culpava directament al PNB d'haver permès "aixecar un immens mur de formigó" a Guipúscoa fent possible la investidura d'Izagirre. Des de Vitòria, el líder del PP, Mariano Rajoy -que va assistir a la presa de possessió de l'alcalde de la ciutat, el popular Javier Maroto-, avançava que no espera "res de bo" del nou alcalde de Sant Sebastià.\nBildu, gràcies al PSE\nAmb l'objectiu d'evitar governs de Bildu, el PP va entregar l'ajuntament biscaí d'Elorrio al PNB i també va fer el mateix, però sense èxit, a Laudio. En aquest municipi d'Àlaba l'operació contra la coalició abertzale va fallar perquè el PSE no s'hi va sumar. Per contra, places fortes del socialisme basc com Errenteria, Andoain i Lasarte a Guipúscoa i Trapagaran a Biscaia quedaven sota el control de Bildu gràcies al fet que els penabistes locals van desobeir les directrius de l'executiva del partit i, en comptes de votar-se a si mateixos, van votar en blanc o directament al candidat independentista. La pèrdua d'aquests municipis ha fet molt mal al PSE i el seu portaveu, José Antonio Pastor, parlava "d'intercanvi de cromos" i de "vergonyós pacte antisocialista" entre abertzales. Indignat, Pastor afirmava que els dirigents penabistes han recuperat el Pacte de Lizarra i que "s'ha demostrat -lamentava- que votar al PNB i a Bildu és el mateix". Els socialistes ja auguren que l'actitud del PNB "tindrà conseqüències" i que la revenja se servirà dilluns a Guipúscoa, durant el ple de constitució de la Diputació Foral. El PSE no donarà suport a la candidatura de Markel Olano i, per tant, el PNB perdrà aquesta institució, paradoxalment, en benefici de Bildu. Amb tot, un fet inesperat ha incomodat encara més els socialistes. A Lanestosa -una població biscaïna de poc més de 200 habitants- els dos regidors del PSE han donat l'alcaldia a Bildu i no a la llista més votada, la del PNB. A més, Aralar ha refermat el lideratge de Bildu a Euskadi en nombre d'alcaldies en entregar-li la clau de 9 municipis, com Tolosa, Arrasate i Durango. A la resta de capitals, sense sorpreses: Iñaki Azkuna, del PNB, repeteix a Bilbao i, a Pamplona, s'estrena Enrique Maya, d'UPN.


Si vols celebrar algun esdeveniment amb gran nombre de comensals, si t’encarregues d’organitzar una festa al teu poble, barri, empresa, etc. o senzillament gaudir d’un bon dinar multitudinari sense preocupar-te de res, confia en nosaltres i et farem una proposta personalitzada per l’ocasió. Seguts a taula o a peu dret tenim bons suggeriments per a tu.\nLes teues celebracions poden resultar molt fàcils de muntar si ens permets que t’assessorem en la planificació del menjar. El nostre servei es peculiaritza per la senzillesa i la gastronomia popular. Som especialistes en abastir de bon menjar reunions i festes que requereixen un acompanyament sense complicacions, on el què es para a la taula posa bon sabor als encontres entre amics o familiars. L’estómac no és el protagonista, però queda ben atés pel que fa al plaer de menjar. Oferim la cuina de sempre per a esdeveniments amigables, on el què importa és la gent, l’ambient, l’alegria del trobament.\nDes de menús per menjar seguts a taula, amb plats de cullera, fins el “picoteig” a peu dret. Des del càtering servit, a la disposició del menjar en punts fixes, on cadascú agafarà allò que més li abellisca.\nA CATERGUAI tenim experiència i capacitat per a la preparació de menjars en celebracions populars, i estem especialitzats en l'elaboració de paelles i fideuades.\nEl nostre objectiu és que “popular” no sigua sinònim de baixa qualitat, per això CATERGUAI treballem amb bons productes. Conscients de la dificultat que suposa organitzar aquest tipus de celebracions, nosaltres oferim la tranquil·litat que els nostres plats están elaborats amb productes de qualitat, comprats en mercats del nostre entorn més pròxim. Les nostres paelles i fideuades són una opció segura a l'hora de quedar bé amb tothom.\nI a més, a preus molt assequibles!\nEls menjadors d'empreses ja no són simples llocs on mengen els empleats. En CATERGUAI ens esforcem per crear espais i entorns adaptats a les necessitats de cada empresa, de manera que l'empleat trobe en ells un lloc de convivència agradable i acollidor on poder gaudir de la qualitat dels menús. Aconseguir la màxima satisfacció dels nostres clients és part de la nostra missió i ho aconseguim amb una oferta on posem especial cura en diversos factors clau.\nEstudiem rigorosament la quantitat i varietat dels menús. Utilitzem una cuina tradicional, ben elaborada, sana i equilibrada. Cerquem la màxima qualitat en l'elecció de la matèria primera. I per descomptat, ho oferim tot amb un servei acurat atès per professionals.\nCATERGUAI ha desenvolupat una àrea destinada a prestar serveis de caràcter social i d’atenció més personalitzada. El servei de menjar a domicili naix per a recolzar i cuidar a les persones o famílies amb dificultats quan, per qualsevol circumstància, deixen de ser autònoms, i necessiten rebre una alimentació convenient i adequada. Aquest servei de menjar a domicili facilita que les persones grans puguen viure en el seu entorn habitual, amb la seguretat de menjar diàriament amb totes les garanties de menjar del dia, recent fet, i sense que això supose cap sobresforç.\nEl menú li brinda tot tipus de facilitats i s'ofereix la possibilitat d'escollir les dietes especials segons les necessitats de cada client.\nControl i planificació nutricional.\nMenús adaptats a les necessitats alimentàries i d'aportació calòrica (normal, hipocalòric, diabètic...)\nTransport a domicili\nLa nostra infraestructura permet que, en les èpoques extraescolars, puguem oferir diàriament menjar per endur a casa. Aquest servei el realitzem a través dels establiments de temporada que obrim en algunes zones de platja. Puntualment informarem del lloc on s’ubiquen en l’edició de cada estiu. Posem a disposició del públic en general menús casolans, sempre amb la garantia CATERGUAI de qualitat/preu i la seguretat de guardar la normativa exigida en matèria de control higiènic i sanitari de tots els processos.\nCATERGUAI © 2015 POLÍTICA DE PRIVACITAT RGPD


Poden ser els productes frescos una forma de solidaritat? - El Gourmet Català Poden ser els productes frescos una forma de solidaritat? - El Gourmet Català\nPoden ser els productes frescos una forma de solidaritat?\nEl Gran Recapte ha evidenciat que la misèria suposa per molta gent, a més de no disposar d’aliment suficient, haver de renunciar als beneficis saludables del producte fresc.\nIrònicament, en un món que reclama als quatre vents les cinc peces de fruita i verdura al dia.


Els nous ‘moscouters’ (Bernard-Henri Lévy)\n5 min. 28/10/2015 22:13\nEl partit de Putin a Europa? Tornem-ne a parlar. És el partit dels que -des de tot l’espectre polític- no veuen res de dolent en el fet que Baixar al-Assad, criminal reincident contra la humanitat i enemic d’Occident, hagi sigut rebut al Kremlin amb tots els honors.\nEl partit està format per tots els que, covardament alleujats per l’aparició d’un home fort que imposa el seu ordre en el gran caos sirià, aparentment no s’adonen que el primer efecte dels atacs massius i, en el millor dels casos, indiscriminats de Putin serà precipitar el flux de refugiats que truquen a les portes d’Europa.\nEstà format per tots els que, fascinats pel nou home a cavall (com el protagonista de L’Homme à cheval, la novel·la escrita pel col·laboracionista Drieu La Rochelle...), es neguen visiblement a entendre una de les claus d’aquesta diplomàcia armada que es desplega en tots els fronts i de la qual Síria és només un escenari: el desig de venjar-se dels responsables, als seus ulls, de la caiguda de l’URSS -que Putin mai ha deixat de considerar com la pitjor catàstrofe geopolítica del segle XX-. És a dir, els Estats Units, l’Església catòlica (i el seu papa polonès) i Europa.\nEl partit de Putin a Europa és el dels que no volen veure el lligam entre una sèrie d’esdeveniments que, considerats aïlladament, potser no signifiquen gran cosa, però que, vistos en conjunt, formen part d’una estratègia de revenja, d’humiliació i, en qualsevol cas, de desestabilització d’una Europa de la qual aprofita hàbilment la més mínima escletxa, el més mínim signe de debilitat.\nPer exemple, l’afirmació de Putin, recollida pel Süddeustche Zeitung, que les tropes russes tardarien només dos dies a arribar a Varsòvia; l’anunci, el 30 de juny, per la fiscalia general russa, de l’obertura d’una investigació per comprovar la legalitat de la independència dels països bàltics; les paraules de l’inquilí per temps indefinit del Kremlin quan, el novembre del 2014, es preguntava en veu alta “què se li pot retreure” al pacte Molotov-Ribbentrop, que incloïa un protocol secret que aplanava el camí a un dels seus mentors, Stalin, per envair l’Europa de l’Est; l’aproximació a Hongria, iniciada el 17 de febrer, arran d’una trobada amb Viktor Orbán, i denunciada pels manifestants que desfilaven pels carrers de Budapest corejant “No volem tornar a ser una colònia russa”; els contactes repetits amb Tsipras, que va anar a demanar-li, en el moment més tens del seu enfrontament amb la Unió Europea, els 10.000 milions de dòlars necessaris per imprimir un nou dracma; les desenes de violacions de l’espai aeri dels països europeus fronterers; per no parlar del suport sistemàtic als partits populistes i fins i tot feixistes que són, en tots els països de la UE, els que persegueixen amb més acarnissament el desmantellament d’Europa.\nNo cal dir que el partit de Putin és el dels que prenen partit a favor del president rus i contra Europa, quan la societat civil ucraïnesa proclama el seu amor per Europa, i ell, per raons que podem entendre però que no estem obligats a compartir, interpreta aquesta declaració com un gest d’amor que li és hostil.\nÉs el partit -que no ens atrevim a titllar de suïcida, masoquista, ni d’impulsat per l’autoodi o el gust de la traïció- que agrupa a tots els que, des de l’extrema dreta, la dreta i l’esquerra, no tenen res a dir quan, per primera vegada des de la Guerra Freda, es modifiquen per la força les fronteres de què depèn la seguretat col·lectiva del continent.\nÉs el partit que, quan Putin, per justificar el seu cop de força, recorre als arguments del nacionalisme lingüístic (és rus qui parla rus... és alemany qui parla alemany...), que crèiem desacreditats per l’afer ja llunyà dels sudets i el nazisme, considera que és una acció dictada pel sentit comú.\nÉs el partit dels que ignoren, o fan veure que ignoren, que Putin no és només ambiciós i vanitós, un nou tsar nostàlgic de l’esplendor de la gran Rússia, sinó que és també el constructor d’un imperi envoltat per uns ideòlegs amb una visió del món complexa, sovint sòlida, però oposada en tots els sentits a la nostra: la força contra la llei; l’ordre contra la llibertat; la potència tenebrosa de la terra russa contra la talassocràcia dels imperis marítims; els homes de debò contra els homosexuals i altres desviats; les virtuts masculines de l’eurasianisme contra la decadència d’un Occident debilitat per un pèrfid verí cosmopolita i femení.\nI, finalment, el partit de Putin és una conxorxa d’estruços que opten per oblidar que el rus que ha passat a l’ofensiva, que ha decidit encarnar una alternativa a la civilització democràtica i que posa a prova la resistència dels seus veïns abans d’amenaçar-los un dia, disposa d’una eina que ja no té gairebé res a veure amb l’exèrcit envellit, corrupte i en vies de descomposició que va heretar fa quinze anys. Els míssils de creuer Kalibr, disparats des dels vaixells que té al mar Caspi, han sorprès el món amb la seva temible precisió.\nNo cal dir que aquesta mena de ceguera té precedents. Els atzars de l’actualitat m’han portat a llegir Thierry Wolton, que parla de la història del comunisme i les servituds voluntàries que va suscitar durant dècades.\nEl que desorienta, però, és veure fins a quin punt, per citar Jean-François Revel -que va ser amic meu i de Wolton-, el coneixement del passat pot esdevenir tràgicament inútil, i com els mateixos errors, la mateixa obstinació en la ignorància, es poden repetir, i no sempre -digui el que digui Marx- com a farsa.


El vot de la senyora Maria Lluïsa Bernades\nPRECAMPANYA MUNICIPAL Crònica\nL'alcaldable del PSC per Barcelona, Jordi Hereu, agafa les regnes socialistes de la batalla del 22-M\nPERE MARTÍ Actualitzada el 14/03/2011 00:00\n260x366 Jordi Hereu va rebre els aplaudiments dels alcaldes socialistes que van assistir ahir a la cloenda de la cinquena convenció municipalista del PSC. / MANOLO GARCIA Jordi Hereu va rebre els aplaudiments dels alcaldes socialistes que van assistir ahir a la cloenda de la cinquena convenció municipalista del PSC. / MANOLO GARCIA\nTé totes les enquestes en contra. Fins fa poc la direcció del partit se'l mirava de reüll i li van llançar Montserrat Tura perquè el devorés en unes primàries a pèl. Però contra tot pronòstic, va sobreviure, i després d'haver-se cruspit la més mediàtica de les exconselleres socialistes, aquest home sembla decidit a desmentir tots els presagis negatius que envolten el seu futur. El seu entorn no para de dir que les primàries l'han reforçat. Com a mínim, l'han despertat.\nAquell Hereu endormiscat ha desaparegut del mapa i s'ha erigit en protagonista de la convenció municipalista que el PSC li ha organitzat aquest cap de setmana per a més glòria de la seva persona, però l'ha sabut aprofitar. Ahir la va cloure amb un discurs carregat d'optimisme, molt lluny del to baix que gastava fa només uns mesos. "Ho donaré tot per Barcelona", va proclamar davant un hieràtic José Montilla i un escèptic Miquel Iceta, però recollint els aplaudiments de la resta d'alcaldables de Catalunya del PSC.\nCaldrà veure si aquest escalf es trasllada al carrer i si el canvi el noten els electors que fins ara li neguen el suport. La seva missió principal és fer que el tsunami del 28-N, que es va endur el PSC de la Generalitat, no creui la plaça Sant Jaume. Per això va dedicar bona part de l'artilleria a criticar la suposada feblesa i la docilitat que tindria un alcalde de CiU amb un govern de la Generalitat del mateix color. Abans de l'existència del tripartit, que va situar socialistes a banda i banda de la plaça, es deia que a Barcelona existia un fenomen correctiu electoral que actuava de manera compensatòria a la plaça Sant Jaume, i que no permetia que les dues administracions estiguessin governades pel mateix partit. L'arribada de Montilla a la Generalitat va demostrar que aquest fenomen era més esotèric que polític, però ahir Hereu va tornar a jugar fort denunciant les possibles genuflexions de Trias davant Mas. Va arribar a titllar d'"amenaça" per a la ciutat el candidat de CiU perquè serà un alcalde "feble" que es plegarà davant la Generalitat.\nEls alcaldes socialistes "només" es deuran a la seva ciutat. El seu problema és que quan parlen de la gent en diuen ciutadans i de les places i carrers en diuen espai públic, però a banda d'això, el terreny municipal el dominen. Hereu es va permetre un punt de xuleria: "Algun conselleret m'ho vindrà a explicar?" Ell no se'n va deixar gairebé cap en un discurs que en alguns moments semblava més el del cap de l'oposició al Parlament, l'absent Joaquim Nadal, que no el del candidat a l'alcaldia de Barcelona. Però com que és l'alcaldable de la capital de Catalunya va repassar el govern d'Artur Mas de dalt a baix: "Un govern que havia de ser dels millors, però de polítics, i no de comptables!" Dels consellers, va començar per Lluís Recoder, a qui va demanar que no s'aturi la línia 9 del metro ni les obres de l'estació de la Sagrera. Boi Ruiz també va rebre, i li va reclamar que no pari la reforma de l'Hospital Clínic. A la seva col·lega Pilar Fernández Bozal li va exigir que faci la nova Model, i a Irene Rigau que no deixi de fer les escoles que ja estan compromeses.\nLa cursa ja està en marxa i els spins del socialisme municipal confien que la bateria de retallades anunciades pel govern de Mas acabi arribant a orelles de la població i es mobilitzi electoralment. Hereu va explicar que fa poques setmanes va donar a Maria Lluïsa Bernades, del barri del Congrés, el dispositiu número 50.000 de teleassistència, o que aquesta setmana inaugurava a Can Peguera una casa per a la gent gran en els terrenys d'una antiga caserna de la Guàrdia Civil. Els veïns li van agrair el canvi, perquè l'edifici, en èpoques anteriors, els feia por. Ara Hereu espera que els veïns no tinguin por d'anar a votar i que la senyora Bernades es recordi d'ell el dia 22 de maig.


05/28/2022 10:07:49 PM\nSant Boi acull la 14a edició dels Premis Delta a les Millors Iniciatives Empresarials\nEl termini per a la presentació de candidatures serà del 17 de desembre de 2018 al 31 de gener de 2019\nAvui, dia 13 de desembre de 2018, s'han presentat, a la Biblioteca Jordi Rubió i Balaguer de Sant Boi, els guardons que fomenten la innovació empresarial i l'emprenedoria a la zona Delta. Els ajuntaments de Castelldefels, El Prat, Gavà, Sant Boi i Viladecans convoquen aquesta 14a edició dels Premis Delta a les Millors Iniciatives Empresarials 2018/2019.\nEls Premis Delta tenen com a objectiu fomentar la creació, el desenvolupament i la consolidació d'empreses i comerços a cadascun dels municipis de la zona Delta del Baix Llobregat . Tanmateix, donen suport i reconeixement a l'aportació que les noves iniciatives empresarials fan a les ciutats convocants com a eina de dinamització de l'activitat socioeconòmica. Es destaquen especialment les iniciatives que per la seva capacitat d'innovació, diversificació, creació de llocs de treball, assoliment de resultats destacats o pel seu interès social constitueixen un potencial dinamitzador de l'economia del territori. Els ajuntaments organitzadors d'aquesta 14a edició dels Premis Delta 2018-2019 volen esdevenir un punt de referència per a les persones emprenedores i, alhora, un mecanisme permanent de suport i promoció de la cultura emprenedora.\nLa presentació de la convocatòria ha comptat amb les intervencions dels responsables de promoció econòmica dels cinc municipis organitzadors dels premis. El tinent d'Alcaldia de Desenvolupament Econòmic de Sant Boi, José A. Carcelén, ha presentat els premis i ha destacat el valor de la col·laboració municipal "per poder tenir un paper en un món cada vegada més globalitzat". El tinent d'Alcaldia de Nova Governança i Economia de Gavà, Jordi Tort, ha parlat de la importància dels premis "per permetre conèixer a gent que arrisca per donar llocs de treball i crear riquesa". La tinenta d'Alcaldia de Serveis Generals i Empreses de Viladecans, Elena Alarcón, ha posat de relleu el dinamisme de la zona Delta i ha assegurat que aquest territori acull "el 40 % de les persones emprenedores de la comarca". La tinenta d'Alcaldia de Promoció Econòmica de Castelldefels, Eva López, ha declarat que aquests premis representen una oportunitat "per ajudar al teixit productiu dels nostres municipis i agrair l'esforç que fan". Finalment, la tinenta d'Alcaldia de Promoció Econòmica, Comerç i Ocupació del Prat de Llobregat, Marta Mayordomo, ha manifestat que "l'acord entre municipis veïns en l'àmbit de la promoció econòmica repercuteix no només en els municipis sinó també a tot el territori".\nLa convocatòria dels Premis Delta és biennal i està emmarcada dins d'un conveni de col·laboració signat pels cinc consistoris de la Zona Delta. Poden participar totes les empreses que tinguin el domicili social o l'activitat econòmica a qualsevol dels municipis organitzadors que hagin iniciat la seva activitat empresarial entre els anys 2013 i 2017.\nEl termini per a la presentació de candidatures dels premis Delta serà del 17 de desembre de 2018 al 31 de gener de 2019 . La dotació total dels premis serà de 10.000 euros. Els guardons es distribuiran en 5 premis de 2.000 euros per cadascuna de les millors iniciatives empresarials de cada municipi. També hi haurà la possibilitat d'atorgar mencions honorífiques a d'altres empreses participants, però sense dotació econòmica. El lliurament dels premis es farà el dia 4 d'abril de 2019 a Can Massallera (Sant Boi).\nLa valoració de les presentacions finalistes anirà a càrrec del Jurat dels Premis Delta 2018-2019, que estarà format per representants del món educatiu, financer, empresarial, comercial i sindical.\nEntre els criteris que guiaran les decisions del jurat per escollir les millors iniciatives empresarials es tindrà en consideració l'originalitat de la idea, grau de definició del producte, coneixement del mercat, responsabilitat social (llocs de treball i medi ambient), viabilitat comercial i econòmica, potencial de creixement, aspectes innovadors, obertura a mercats exteriors, economia social i cooperativa, ús de les TIC, així com la qualitat d'una presentació final.\nPer a la presentació de les candidatures caldrà adreçar-se als registres dels cinc ajuntaments que convoquen els premis Delta 2018.


08-03-15: CADET FEMENÍ VS OAR GRACIA DE SABADELL ~ CLUB HANDBOL RIBES\n08-03-15: CADET FEMENÍ VS OAR GRACIA DE SABADELL\ndilluns, de març 09, 2015 Cadet femení 2014/15\nCHRibes 32 - OAR Gracia 31\nGran victòria de les ribetanes davant el OAR Gràcia de Sabadell. Les nostres noies van sortir molt mentalitzades de que aquest partit s' havia de guanyar i en els primers minuts agafaven avantatge de tres gols (5-2).\nLes visitants intentaven retallar la diferència però les ribetanes que estaven molt inspirades en atac s'anaven al descans amb un resultat de 17-13.\nLa segona part va continuar amb la mateixa intensitat, els tirs a porteria seguien sent efectius i la defensa junt amb la bona actuació de la portera\nposaven les coses complicades a les noies del OAR. Malgrat aixó en el minut 15 de la segona part les visitants aconseguien posar-se a un gol per sobre (24-25). Els últims minuts van ser d'infart però finalment les ribetanes es van endur la victòria molt merescudament per 32-31.\nMoltes felicitats a totes les jugadores i al míster que s' ho va "currar" de valent.\nProper partit a Igualada on intentarem continuar amb la ratxa.


Sigues un partner\nPMIEF: PM pel Ben Social.\nDes del capítol estem convençuts dels beneficis que pot suposar per a persones i organitzacions el coneixement i l'aplicació del Project Management. I actuem posant especial interès en dos àmbits: el social, col·laborant amb ONG's i els seus projectes solidaris, i el de l'educació per, a través dels mestres, portar les bones pràctiques a les noves generacions, en el marc de l'educació per projectes.\nTenim projectes en marxa en tots dos àmbits, coordinant voluntaris del capítol, i els duem a terme amb el suport del PMIEF: una fundació sense ànim de lucre, vinculada però independent del PMI, creada per a la difusió del PM, i que compta amb les contribucions de donants i voluntaris de tot el món. Podràs trobar més informació en www.pmief.org.\n"EMPOWER PEOPLE TO TRANSFORM THEIR LIVES THROUGH THE USER OF PROJECT MANAGEMENT KNOWLEDGE."\nComptem amb la figura del Liasion del PMIEF, que fa d'enllaç de comunicació i activitats entre la Fundació Educativa del PMI i el capítol de Barcelona. Permet l'accés als recursos del PMIEF i la possibilitat de compartir experiències amb altres capítols i entitats afins.\nSi estàs vinculat a una ONG o involucrat d'alguna manera en la innovació de l'educació, o si comparteixes aquest interès i vols aportar o saber més dels nostres projectes socials o sobre el PMIEF, t'animem a contactar amb el Liaison del nostre capítol:\nTotal Members 535\nPMP® Members 233\nIndividual Members 322\nStudent Members 213\nCopyright © 2019 PMI Barcelona Chapter. Tots els drets reservats. Designed by ProteonSoftware.com.


ESCOLA VALL DE NÉSPOLA: de setembre 2016\nPublicat per Sergi a 14:19 2 comentaris:\nAvui he anat a la classe dels petits i el Valentí m'ha explicat com funcionaven les tasques i m'ha dit això:\n"Primer cal posar la catifa.\n- posar els pollets dins de l'altre bol\n- aparellar els mitjons\n- dibuixar lletres a la sorra\n- i molt més...!"\nValentí (P5) i Pasqual (3r)\nPublicat per Escola de Mura a 9:28 Cap comentari:\nDilluns dia 26 vam anar a l'hort. Primer vam dividir-nos en grups de quatre i vam mesurar tres metres i vam agafar eines. Aleshores vam arrencar les herbes dolentes i les vam ficar en el compostador. Amb les eines vam fer cavallons i vam plantar faves. En plantàvem una cada dos pams o cada pam i mig les vam tapar i les vam regar.\nPublicat per Escola de Mura a 10:29 1 comentari:\nDijous 15 de setembre vam fer art tota l'escola menys els de P3 i P4. Hi havia 5 espais d'art. Els mestres diuen una frase, per exemple el dijous ens van dir el primer dia d'escola i havies de pintar el primer dia d'escola. En un espai havies de pintar fulles amb "Poska"i en un l'altre havies de pintar amb esponges a un full molt gran que el compartíem entre tots,en un altre havies de mullar les ceres i pintar en un full. Els dibuixos quedaven molt macos. En un altre espai havies de fer una figura amb plastilina i després envernissar-la i l'ultim espai era de dibuixar amb CD i regles en un full.\nEl primer dia d'escola vam fer una trobada a l'escola. Van vindre familiars dels nens i nenes de l'escola: avis, àvies, mares, pares, nens i nenes. Quan vam arribar vam fer el següent: amb un tros de paper vam escriure el nostre nom. Després amb un retall similar, vam escriure el que ens agradaria fer de grans. Després vam agafar un tros de fil i el vam tallar a mida de la nostre alçada i ho vam penjar a la tanca juntament a la tarja on havíem escrit el nostre nom. Un cop havíem fet això de les targes i el fil vam fer una foto tots junts. Acabada la foto vam fer una rotllana i vam parlar dels nostres noms, els anys i el curs. Acabat de conèixer-nos vam menjar coca amb xocolata. Finalment vam anar tots els nens/es de l'escola a fer jocs al bosc.\nPublicat per Escola de Mura a 10:08 Cap comentari:\nPer poder veure les fotos podeu clicar aquí\nPublicat per Sergi a 20:36 Cap comentari:\nPublicat per Sergi a 21:12 Cap comentari:\nClicant aquí accedireu a l'àlbum de fotografies\nPublicat per Sergi a 20:34 Cap comentari:\nEtiquetes de comentaris: fotos, primer dia\nPublicat per Sergi a 10:49 Cap comentari:


Miquel López Crespí - Memòria històrica | Records d'un viatge a Bucarest: Romania en flames (1989)\nRecords d'un viatge a Bucarest: Romania en flames (1989)\npobler | 22 Desembre, 2010 12:25 | Compartir:\nDesarmaven la policia. Els manifestants travessaven la foscúria dels núvols amb tota la resplendor dels llamps. Poble en moviment. Paisatge de nous gestos i d'una inusitada rapidesa rompent les portes del Palau, mobles de dubtós gust petit-burgès, retrats del pare de la pàtria. Mar de tempestes pujant per les escales de marbre a la recerca del Conducator i la seva muller, que fugien horroritzats cap al terrat provant de salvar-se de la sobtada irrupció de fulgors. (Miquel López Crespí)\nEs pensaren que eren inamovibles perquè estaven envoltats de tancs i policies. Quin poder més dèbil, el de l'acer, davant l'embranzida dels sense res! La manifestació estava convocada per a lloar al Conducator. Havien posat camions a disposició de les fàbriques. El jornal perdut en aplaudir al líder es pagaria igualment. Hi havia regals per als més servils. Ningú imaginava en l'altura de les tribunes, enllà de les barreres de sicaris, el poder dels rostres de la multitud fins llavors silenciosa. (Miquel López Crespí)\nRomania en flames\nEs pensaren que eren inamovibles perquè estaven envoltats de tancs i policies. Quin poder més dèbil, el de l'acer, davant l'embranzida dels sense res! La manifestació estava convocada per a lloar al Conducator. Havien posat camions a disposició de les fàbriques. El jornal perdut en aplaudir al líder es pagaria igualment. Hi havia regals per als més servils. Ningú imaginava en l'altura de les tribunes, enllà de les barreres de sicaris, el poder dels rostres de la multitud fins llavors silenciosa. De primer arribaren cansats, avorrits d'haver de participar en aquella nova paròdia en lloança dels dirigents que els oprimien. S'arrengleraren capbaixos, sense deler de mirar amunt, cap allà d'on venia la veu odiada. Les banderes no es desplegaren aquell matí. Sé que avançàvem amb la secreta sospita que entre aquells cors esmicolats pel poder quelcom de nou estava covant, resplendent i poderós. A frec de la desesperança, quan ja tot semblava perdut, els homes i les dones es retrobaren l'un al costat de l'altre i es contemplaren amb mirada fulgurant, sentint bategar dins les venes els oblidats càntics de guerra, l'aroma salabrós del vent, la profunditat de les aigües. Per primer cop en molts d'anys, el poble esdevingué ampla avinguda lluent, un oceà ple de música d'una dimensió desconeguda. I nosaltres, arrelats a la plaça, entre la gent, sentint el lent ressorgir del cor sota el sol batent del migdia. Un calfred ens paralitzà d'emoció en sentir els primers xiulos dirigits contra el Conducator i la seva esposa, Elena Petrescu, reina dels morts de Timisioara, emperadriu de la fam i la misèria del seu poble, sacerdotessa beneïda per totes les Acadèmies de Ciències del món, filla predilecta de la corona britànica; fidels servidors ambdós del Fons Monetari Internacional. Els primers crits enlairant-se foren com somnis d'aigua poderosos, creixent en vertigen, com esponeroses flors de fecunditats. Ens adonàvem que era el moment més perillós. La policia podia començar a disparar com a Brasov, Constança, Sibiu. ¿Qui quedaria enmig fent front als tancs? ¿Cadàvers de dones embarassades com als pobles de Transilvània? L'instant era talment com caminar damunt una corda sobre l'abisme, un perillós passar a l'altra banda, la que no té retorn. De sobte, per a servar per sempre el record d'aquell moment històric, tremolant, restàrem aturats enmig de les veus que s'anaven alçant cada vegada amb més força. Hi veig el teu rostre espectant assenyalant-me el dictador, atemorit pel que veia i sentia. Anaven i venien els policies parlant-li a cau d'orella. L'urpa de Elena Petrescu ordenà com una ventúria de mort disparar contra la multitud. Sentírem els primers trets i quan ens llançàrem al terra ensopegàrem amb la insipidesa de la pols. Passat l'inicial instant de pànic, els batecs dels cossos es feren més implacables. Desarmaven la policia. Els manifestants travessaven la foscúria dels núvols amb tota la resplendor dels llamps. Poble en moviment. Paisatge de nous gestos i d'una inusitada rapidesa rompent les portes del Palau, mobles de dubtós gust petit-burgès, retrats del pare de la pàtria. Mar de tempestes pujant per les escales de marbre a la recerca del Conducator i la seva muller, que fugien horroritzats cap al terrat provant de salvar-se de la sobtada irrupció de fulgors. Després de tantes morts, de tants d'anys de mudesa, mans diverses cercaven a les palpentes la llunyania de les muntanyes, escalaven les roques ermes de la seu del Comitè Central. Pujar, amunt, vers el terrat on se sentia el motor de l'helicòpter, era marxar per un casal en somnis, navegar per l'eternitat, esser conscient de l'instant efímer que canviava radicalment totes les coordenades del temps i de l'espai. El dictador s'aferrava desesperat a les rodes de l'helicòpter mentre el darrer policia que li era fidel l'ajudava, a ell i a la seva muller, a escapolir-se del poble. De cop i volta comprenguérem que havíem guanyat. Els soldats, fins llavors atents i indecisos, s'apropaven a les noies i les abraçaven joiosos. Arreu, només el llenguatge dels ulls, una alegre geometria de minuts futurs insinuant la llibertat possible. Nosaltres, vinguts de tan lluny, no podíem creure el que succeïa al voltant. Havíem esdevingut fràgils com el cristall. Desapareixia tot el rovell dels núvols. Creixien arbres entre les pedres, flames cultes començaven a cremar els cartells de propaganda. Sorgien de profundes tenebrors els infants morts, intactes, amb llur bellesa quieta que s'emportà la mort, amb llurs gestos precisos celebrant la victòria. Esguardàvem la inimaginable processó. Tenien un esguard fix. Caminaven ben erts, somrients, com estàtues mòbils. Eren una aparició d'ombres cavalcant sobre les dunes d'un remot desert vers la follia. Talment com vingueren desaparegueren il.luminats per una efímera lluor inexplicable.\nL'endemà de la covarda fugida del Conducator, tot s'havia transformat a la ciutat alçada. La gent ens abraçava pels carrers, folla d'alegria. Érem feliços de viure amb ells l'al.lucinant esclat de possibilitats. Pels cantons i places cremaven munts de llibres amb les obres completes del dictador i la seva muller. Adolescents motoritzats anaven amunt i avall agitant banderes sense descans. Sentíem plantar les arrels del futur. Ningú no havia lliurat les armes amb les quals havien obtingut la llibertat. Tothom amb els ulls encesos foradant la fosca, giravoltant en un somni que no acabaven de creure.


Calella, capdavantera al Maresme en segells de qualitat SICTED | Ràdio Calella Televisió\nLliurament de distincions SICTED, arxiu\nCalella és el municipi maresmenc amb més distincions de qualitat turística SICTEC. Reuneix 20 dels 72 segells atorgats a empreses i serveis durant el 2015, la majoria dels quals havien revalidat la certificació. Amb tot, el Maresme continua sent la comarca barcelonina que destaca pel seu compromís amb uns serveis turístics de qualitat.\nCalella va tancar el 2015 amb vint distincions de qualitat turística SICTED, que la Diputació de Barcelona i la Cambra de Comerç s’encarreguen d’implantar a la demarcació. Un segell que acredita la qualitat del servei turístic que ofereixen empreses i serveis públics.\nUna desena d’hotels i apartaments turístics locals han revalidat el distintiu, que també ostenta un càmping, l’oficina de turisme, la Policia Local, la Platja de Garbí o fins i tot la Fira de Calella i l’Alt Maresme. Quant a empreses vinculades al negoci turístic, el SICTED ha reconegut una agència de viatges, un centre de salut i diverses empreses d’activitats d’oci i lúdiques.\nEl segell de qualitat és present en negocis del sector privat i també en serveis públics de municipis com Santa Susanna, Pineda de Mar, Malgrat de Mar, Mataró i els dos Arenys, entre d’altres.\nSegüent La CUP, CDC, ERC i l’ANC Calella per la Independència no valoren, de moment, el No a Mas\nAnterior L’associació de comerciants promou l’ús de bosses de paper entre els establiments\nSopars al Far durant l’estiu